Lil Wayne

Dr **Lil Wayne** , àui bekànnt àls **Weezy** un **Lil Tunechi** (* 27. Septamber 1982 z’ New Orleans, Louisiana; bìrgerlig dr *Dwayne Michael Carter, Jr.*) ìsch a US-àmerikàànischer Rapper un Läibelgrìnder vu Young Money. Ar wìrd bii da iiflussriichschta Hip-Hop-Kìnschtler vu siinera Genràzioon zeehlt un wìrd oft bii da bediitendschta Rapper ìn dr G’schìcht ärwäähnt.

## siina Kàrriar
Dr Carter hàt ànna 1995 siina Kàrriar ààgfànga, wu-n-’r a Vertrààg mìt’m em Läibel Cash Money Records vum Rapper Birdman verzaichent hàt; mìt 11 Joohra-n-ìsch’r s’ jìngschta Läibelmìtglììd worra. Ar ìsch dr Hàuiptkìnschtler vum Läibel worra, vor äbb’r ìm Jüüni sii Vertrààg gebrocha hàt. 

Ànna 1995 hàt dr Carter zamma mìt’m B.G. s’ Àlbum *True Story* veräffentligt — doo drìnn ìsch dr Carter numma ìn dräi Liader z’ loosa. Zamma mìt em un da Läibelmìtglììder Juveline un Turk hàt’r ànna 1997 d’ Hip-Hop-Grupp Hot Boys grìnda. S’ äärschta Gruppàlbum *Get It How U Live!* ìsch ìm Oktoower 1997 üssagànga. Mìt’m zwaita Àlbum *Guerrilla Warfare* (1999) un dr Sìnggel *Bling Bling* ìsch d’ Grupp vu’ma braita Puplikum bekànnt worra. D’ Grupp ìsch schpeeter uffg’leest worra, àwwer ìhr lätscht Àlbum *Let ’Em Brun* ìsch ànna 2003 veräffentligt worra.

Ìm Carter sii äärscht Schtüdioàlbum *Tha Block Is Hot* (1999) hàt a groosser kommerziäll Ärfolg ghàà. D’rnooh sìnn d’ Àlba *Lights Out* (2000) un *500 Degreez* (2003) ärschììna. A greesser Ärfolg hàt’r mìt siim viart un fìmft Àlbum *Tha Carter* (2004) un *Tha Carter II* (2005) ghàà, wia àui mìt mehrera Mixtapes un Mìtàrweta ìm Joohr 2006 un 2007. Mìt siim säkscht Àlbum *Tha Carter III* (2008) ìsch’r aina vu da wìchtigschta Figuura ìm àmerikàànischa Hip-Hop worra; S’ wark ìsch ìn dr äärschta Wucha mehr àss 1 Millioon Mol verkàuift worra. ’S ìsch mìt’ma Grammy Awards vum Bäschta Àlbum üsszaichent worra. D’ Sìnggel *Lollipop* (zamma mìt’m Static Major) ìsch Nummer-Ains-Hìt ìn da USA worra, un d’ Sìnggel *A Milli* un *Got Money* (zamma mìt’m T-Pain) sìnn bis zem Top-10 glunga. Üsserdam ìsch d’ Sìnggel *Mrs. Officer* (zamma mìt’m Bobby V un em Kidd Kidd) bis zem Top-20 glunga.

Ìm Carter sii sììbt Schtüdioàlbum *Rebirth* (2010) ìsch ìm Schtiil Rap un Rock uffgnumma worra; ’s hàt maischt negàtiiwa Kritik ghàà. Ain Moneet noh dr Veräffentligung vum Àlbum ìsch dr Carter fìr àcht Moneeta waaga illegààla Wààfabsìtz iig’schpärrt worra. S’ Àlbum *Tha Carter IV* (2011) ìsch ìn dr äärschta Wucha ìn Àmerikà  Mol verkàuift worra un hàt g’mìschta Kritik bikumma. Sii zwelft Schtüdioàlbum *Tha Carter V* (2018) ìsch noh-n-era lànga Rachtsschtrait mìt da Läibel veräffentligt worra; ìn dr äärschta Wucha ìsch’s  Mol verkàuift worra. Sii driizeehnt Àlbum *Funeral* (2020) ìsch sii fìmft Àlbum, wo bis zem Schpìtzaplàtz vu da US-Charts glunga-n-ìsch.

Ìnsgsàmt hàt dr Carter uff dr gànza Walt mehr àss 120 Millioona Schàllplàtta verkàuift, d’runter 25 Millioona Àlbum un 92 Millioona Unterlààdunga ìn da USA — domìt ìsch’r ainer vu da komerziäll ärfolgriichschta Müüsikànta ìn dr Walt. Ìm Làuif vu siinera Kàrriar hàt’r fìmf Grammy Awards, älf BET Awards, viar Billboard Music Awards, zwai MTV Video Music Awards un àcht NAACP Image Awards g’wunna. Bis zem 27. Septamber 2012 hàt’r ìnsgsàmt 109 Liader ìn dr Billboard Hot 100 plàtziart — domìt hàt’r dr Elvis Presley iig’hoolt. Ànna 2005 hàt dr Carter s’ Läibel Young Money Entertainment grìnda, wo Vertraag mìt wìchtiga Kìnschtler wia dr Drake, dr Tyga un d’ Nicki Minaj unterzaichent hàt.

## siina Diskogràfii
;siina Schtüdioàlba
**Tha Block Is Hot* (1999)
**Lights Out* (2000)
**500 Degreez* (2002)
**Tha Carter* (2004)
**Tha Carter II* (2005)
**Tha Carter III* (2008)
**Rebirth* (2010)
**I Am Not a Human Being* (2010)
**Tha Carter IV* (2011)
**I Am Not a Human Being II* (2013)
**Free Weezy Album* (2015)
**Tha Carter V* (2018)
**Funeral* (2020)

**Àlba mìt àndra Kìnschtler**
**Like Father, Like Son* zamma mìt’m Birdman (2006)
**Welcome 2 Collegrove* zamma mìt’m 2 Chainz (2023)

## siina Filmogràfii
; ìm Kiino
* 2000: *Baller Blockin’* àls dr Iceberg Shorty
* 2007: *Who's Your Caddy?*
* 2009: *Hurricane Season* àls dr Lamont
* 2010: *Freaknik: The Musical* àls d’ Schtìmma vum Trap Jesus
* 2013: *House Party* (Cameo)

; àm Farnsah
* 2004: *MTV Cribs* (22. Septamber 2004)
* 2004: *The L-Bow Room* (21. Oktoower 2004)
* 2004: *The Late Late Show with Craig Kilborn* (29. Oktoower 2004)
* 2004: *Saturday Night Live* (Schtàffel 30, Folga 8: „Robert De Niro/Destiny's Child“)
* 2005: *The Tonight Show with Jay Leno* (Schtàffel 13, Folga 84)
* 2005: *Wild ’n Out* (Schtàffel 1, Folga 7: „Omarion“)
* 2007: *The Boondocks* (Schtàffel 2, Folga 9: „Invasion of the Katrinians“) àls d’ Schtìmma vum Suhn vum Jericho
* 2008: *Saturday Night Live* (Schtàffel 34, Folga 1: „Michael Phelps/Lil Wayne“)
* 2009: *Late Show with David Letterman* (Schtàffel 16, Folga 85)
* 2010: *Saturday Night Live* (Schàttel 36, Folga 10: „Jeff Bridges/Eminem & Lil Wayne“)
* 2011: *America's Best Dance Crew* (Schtàffel 6, Folga 1: „Lil Wayne Challenge“)
* 2011: *The World According to Paris* (Schtàffel 1, Folga 8: „Every Day Is My Birthday“)
* 2012: *Loiter Squad* (Schtàffel 1, Folga 7: „Episode 7“)
* zitter 2016: *Skip and Shannon: Undisputed*
* 2017: *Growing Up Hip Hop: Atlanta* (Schtàffel 1, Folga 1: „Lil’ Trouble in the A“)
* 2020: *The Masked Singer* (Schtàffel 3, numma Folga 1)

## Lìteràtüür ìwwer’na
* 
* 
* 
* 
* 
* 
* 

## Weblìnks

* em Lil Wayne siina offiziälla Websitta (anglisch)
* dr 
* dr 
* dr 
* dr 
* em Lil Wayne siina Liadtäckschta bii *Genius* (anglisch)
* dr Lil Wayne bii Billboard (anglisch)
* 

## Ainzelnoohwiisa